**II. Századvég-MET energetikai tanulmányíró verseny pontozási szempontjai**

*Indokolt esetben a bíráló eltérhet a következő pontozási iránymutatástól, az adott kategória maximális pontszámáig bármekkora, egész pontszámot adhat.*

**Dolgozat (maximum 60 pont)**

1. Összefoglalás (0-5 pont)

0 pont – ha a versenyző nem írt összefoglalást.

2 pont – ha az összefoglalás átgondolatlan, összecsapott.

4 pont – ha az összefoglalás alapos, jól szerkesztett, azonban terjedelme nem megfelelő.

5 pont – ha az összefoglalás tartalmában, terjedelmében, formájában egyaránt kiválóan bemutatja a pályamunkát.

1. Formai követelmények (0-5 pont)

0 pont – ha a dolgozat nem a kiadott sablon alapján készül, formailag erősen kifogásolható.

2 pont – ha a dolgozat alapvetően a követelményeknek megfelelően készül, azonban sok formai hibát tartalmaz.

4 pont – ha a dolgozat a formai követelményeknek megfelel.

5 pont – ha a dolgozat a formai követelményeknek maradéktalanul megfelel, esztétikus, ízléses munka.

1. A dolgozat szerkezete (0-5 pont)

0 pont – ha a dolgozat szerkezetileg követhetetlen.

2 pont – ha a dolgozat, értelmezést nehezítő szerkesztési és nyelvtani hibákat tartalmaz.

4 pont – ha a dolgozat alapvetően jól szerkesztett, könnyen érthető, azonban tartalmaz néhány szerkesztési, nyelvtani hibát.

5 pont – ha a dolgozat gondosan tagolt, szerkezete kifogástalan.

1. Helyes hivatkozások (0-5 pont)

0 pont – ha a dolgozatban található hivatkozások helytelenek, hiányzik a forrásjegyzék.

3 pont – ha a dolgozat hivatkozásai, forrásjegyzéke kisszámú, elírásból származó hibát tartalmaznak.

5 pont – ha a dolgozatban található hivatkozások kifogástalanok

1. Témaválasztás (0-10 pont)

0 pont – ha a dolgozat témája korszerűtlen, vizsgálata nem igényel szakmailag elmélyült tudást.

2 pont – ha a dolgozat témája időszerű, azonban nem igényel jelentős mélységű szakmai tudást.

5 pont – ha a dolgozat témája időszerű, mély szakmai jártasságot igényel, azonban szakirodalomban már alaposan kidolgozott.

7 pont – ha a dolgozat témája korszerű, alapost tudást igényel, kutatása ígéretes.

10 pont – ha a dolgozat témája korszerű, elmélyült szakmai ismereteket igényel, kevéssé kutatott, újszerű problémafelvetést tartalmaz.

1. Szakirodalom, téma feldolgozása (0-10 pont)

0 pont – ha a dolgozatból hiányzik a téma előzményeinek, szakirodalmának áttekintése

2 pont – ha a dolgozathoz felhasznált szakirodalom erősen hiányos, a témához logikailag nem kapcsolódik.

5 pont – ha a versenyző a dolgozatban tárgyalt témához csak kisszámú, egyoldalú forrásokat dolgozott fel.

7 pont – ha a versenyző a téma hazai szakirodalmi hátterét alaposan feldolgozta, azonban a vonatkozó nemzetközi szakirodalomban kevéssé mélyült el.

10 pont – ha a dolgozatban a vonatkozó hazai és nemzetközi szakirodalom egyaránt feldolgozásra került.

1. Módszertan (0-10 pont)

0 pont – ha a versenyző a téma feldolgozásához rossz módszereket választott.

3 pont – ha a versenyző helyesen választotta kutatási módszereit, azokat azonban hibásan használta, következtetései helytelenek.

6 pont – ha a versenyző helyes módszereket választott, használatukban kisebb hibákat követett el, a probléma vizsgálata nem volt kellőképpen komplex, azonban következtetései helyesek.

10 pont – ha a versenyző helyes módszereket választott, a problémát több aspektusból vizsgálta, kiindulási adatai, módszerhasználata és következtetései helyesek.

1. Eredmények értékelése (0-10 pont)

0 pont – ha a versenyző nem jutott értékelhető eredményre, problémafelvetése és eredményei között nincs összhang.

3 pont – ha a versenyző eredményei helyesek, azonban azok értékelése erősen hiányos.

6 pont – ha a versenyző eredményei helyesek, értékelésük kisebb hibákat tartalmaz.

10 pont – ha a kapott eredmények és azokból levont következtetések egyaránt pontosak, hiánytalanok és megalapozottak, továbbá a gazdaságosság aspektusaira is kitérnek.

**Prezentáció (maximum 40 pont)**

1. Előadásmód, stílus (0-8 pont)

0 pont – ha a versenyző nem használja a szükséges szaknyelvet, előadásmódja élvezhetetlen.

3 pont – ha a versenyző a szaknyelvet kevéssé használja, előadása érthető, de monoton.

6 pont – ha a versenyző a szaknyelvet jól használja, érti, előadásmódja érthető, de monoton.

8 pont – ha a versenyző a szaknyelvet jól használja, előadásmódja érthető és élvezetes.

1. Az előadás szerkezete (0-6 pont)

0 pont – ha a versenyző előadása szerkezetileg erősen kifogásolható.

2 pont – ha az előadás szerkezetéből főbb témák hiányoznak.

4 pont – ha az előadás érinti a dolgozat főbb témáit, azonban azoknak időbeli aránya torz.

6 pont – ha az előadás szerkezetileg jól felépített, az egyes témákra szánt idő arányos a témák súlyával.

1. Időkorlát (0-2 pont)

0 pont – ha a versenyző az időkorlátot jelentősen túllépi.

2 pont – ha a versenyző az időkorlátot betartja.

1. Táblázat- és ábrahasználat (0-5 pont)

0 pont – ha az előadás nem tartalmaz szükséges mennyiségű táblázatot, ábrát.

2 pont – ha az előadásban felhasznált ábrák indokolatlanok, nem segítik az előadás megértését.

4 pont – ha a versenyző elégséges táblázatot, ábrát használ, azok megjelenítésében kisebb hibát vét.

5 pont – ha az előadáshoz felhasznált ábrák mennyisége és minősége kifogástalan.

1. Hivatkozások (0-2 pont)

0 pont – ha az előadásban a hivatkozások megjelenítése hiányos, helytelen.

2 pont – ha a versenyző a hivatkozásokat és forrásjegyzéket ízlésesen, helyesen jeleníti meg.

1. Eredmények, módszertan érthető bemutatása (0-10 pont)

0 pont – ha a versenyző sem módszertanát, sem eredményeit nem mutatja be.

2 pont – ha a versenyző vagy módszertanát, vagy eredményeit nem mutatja be.

5 pont – ha a versenyző túl kis hangsúlyt fektet módszerei, eredményei bemutatására, azok nehezen érthetőek, hiányosak.

7 pont – ha a versenyző érthetően bemutatja módszereit, eredményeit, következtetései azonban hiányosak.

10 pont – ha a versenyző által bemutatott módszertan, eredmények és következtetések egyaránt hiánytalanok, érthetőek.

1. Vitakészség, védés (0-7 pont)

0 pont – ha az előadást követő kérdésekre a versenyző nem tud válaszolni.

2 pont – ha az előadást követő kérdésekre a versenyző csak részben képes válaszolni.

4 pont – ha az előadást követő kérdésekre a versenyző válaszol, azonban válaszai kisebb logikai, szakmai hibákat tartalmaznak.

7 pont – ha a versenyző az előadást követő vitán minden kérdésre, felvetésre logikusan, megalapozottan reagál.